મોંમાં ગલોફે પાન ખોસ્યું હોય, સૌને મોખરે ઢોલ ને શરણાઈવાળા, કોઈક સુખી કુટુંબ હોય તો બૅન્ડવાજાંવાળા, તેના પછી વડીલો ઠાવકાં મોં રાખી ધીરે ધીરે ચાલતા હોય, રંગબેરંગી વસ્ત્રો ને ઘરેણાંથી લદાઈને લગ્નગીતો ગાતી સ્ત્રીઓ આનંદ-ઉલ્લાસથી છલકાતી હોય- શેરીમાં વસતા લોકો આ બધો ઠાઠમાઠ અને ઝાકમઝોળ જોવા ઘરનાં બધાં કામ છોડીને અત્યંત આતુરતાથી પોતપોતાનાં ઘરની ડેલીએ કે ઓટલે ચડી, શેરીની બે ય બાજુ ગોઠવાઈ ગયા હોય.